OzLabs/hebrew-wiki-articles huggingface dataset:
קמילה סקולימובסקה

קמילה סקולימובסקה (בפולנית: Kamila Skolimowska; 4 בנובמבר 1982 – 18 בפברואר 2009) הייתה אתלטית פולנייה, אלופה אולימפית (סידני 2000) וסגנית אלופת אירופה (מינכן 2002) ביידוי פטיש.

== ביוגרפיה ==
סקולימובסקה נולדה בוורשה שבפולין. אביה הוא מרים המשקולות רוברט סקולימובסקי שהתחרה באולימפיאדת מוסקבה בשנת 1980 וזכה באליפות העולם בהרמת משקולות בשנת 1986.

=== 1997 ===
==== אלופת אירופה עד גיל 20 ====
באליפות אירופה עד גיל 20 שנערכה ביולי בליובליאנה שבסלובניה זכתה במדליית זהב ביידוי פטיש בתוצאה של 59.72 מטר.

=== 1998 ===
באליפות אירופה שנערכה באוגוסט בבודפשט שבהונגריה סיימה במקום שביעי ביידוי פטיש בתוצאה של 62.68 מטר.

=== 1999 ===
==== אלופת עולם עד גיל 18 ====
באליפות העולם עד גיל 18 שנערכה ביולי בבידגושץ' שבפולין זכתה במדליית זהב ביידוי פטיש בתוצאה של 63.94 מטר.

באליפות העולם שנערכה באוגוסט בסביליה שבספרד סיימה במקום 21 ביידוי פטיש בתוצאה של 50.38 מטר.

=== 2000 ===
==== אלופה אולימפית ====
באולימפיאדת סידני שנערכה בספטמבר זכתה במדליית זהב ביידוי פטיש בשיא אולימפי חדש (זו הייתה הפעם הראשונה בה נשים מתחרות ביידוי פטיש במשחקים האולימפיים) של 71.16 מטר, לפני אולגה קוזנקובה מרוסיה (69.77 מטר) וקירסטן קלוזה מגרמניה (69.28 מטר). היא עשתה זאת בגיל 17 ו-331 ימים, והייתה לאלופה האולימפית הצעירה ביותר ביידוי פטיש.

=== 2001 ===
באליפות העולם שנערכה באוגוסט באדמונטון שבאלברטה, קנדה, סיימה במקום רביעי ביידוי פטיש בתוצאה של 68.05 מטר.

=== 2002 ===
==== סגנית אלופת אירופה ====
באליפות אירופה שנערכה באוגוסט במינכן שבגרמניה זכתה במדליית כסף ביידוי פטיש בתוצאה של 72.46 מטר, אחרי אולגה קוזנקובה (72.94 מטר) ולפני מנואלה מונטברון מצרפת (72.04 מטר).

=== 2003 ===
==== אלופת אירופה עד גיל 23 ====
באליפות אירופה עד גיל 23 שנערכה ביולי בבידגושץ' זכתה במדליית זהב ביידוי פטיש בשיא אליפות חדש של 71.38 מטר.

באליפות העולם שנערכה באוגוסט בפריז שבצרפת סיימה במקום שמיני ביידוי פטיש בתוצאה של 68.39 מטר.

=== 2004 ===
באולימפיאדת אתונה שנערכה באוגוסט סיימה במקום חמישי ביידוי פטיש בתוצאה של 72.57 מטר.

=== 2005 ===
באליפות העולם שנערכה באוגוסט בהלסינקי שבפינלנד סיימה במקום שישי ביידוי פטיש בתוצאה של 68.96 מטר.

==== אלופת האוניברסיאדה ====
באוניברסיאדת איזמיר שנערכה באוגוסט זכתה במדליית זהב ביידוי פטיש בתוצאה של 72.75 מטר.

=== 2006 ===
==== מדליית ארד באליפות אירופה ====
באליפות אירופה שנערכה באוגוסט בגטבורג שבשוודיה זכתה במדליית ארד ביידוי פטיש בתוצאה של 72.58 מטר, אחרי טטיאנה ליסנקו (76.67 מטר) וגולפיה חאנאפייבה (74.50 מטר), שתיהן מרוסיה.

=== 2007 ===
באליפות העולם שנערכה באוגוסט באוסקה שביפן סיימה במקום רביעי ביידוי פטיש בתוצאה של 73.75 מטר.

=== 2008 ===
באולימפיאדת בייג'ינג שנערכה באוגוסט סיימה במקום אחרון בגמר יידוי פטיש, לאחר שלא הצליחה לקבוע תוצאה.

== מותה ==
ב-18 בפברואר 2009, בגיל 26, מתה סקולימובסקה באופן מפתיע במהלך מחנה אימונים בפורטוגל. נתיחה שלאחר המוות קבעה שסיבת המוות שלה היא תסחיף ריאתי.

== קישורים חיצוניים ==

* 

== הערות שוליים ==

קטגוריה:אתלטיות פולניות
קטגוריה:מיידות פטיש
קטגוריה:אתלטיות באולימפיאדת סידני (2000)
קטגוריה:אתלטיות באולימפיאדת אתונה (2004)
קטגוריה:אתלטיות באולימפיאדת בייג'ינג (2008)
קטגוריה:אלופות אולימפיות מפולין
קטגוריה:אלופות אולימפיות: יידוי פטיש
קטגוריה:פולניות שנולדו ב-1982
קטגוריה:פולנים שנולדו ב-1982
קטגוריה:פולניות שנפטרו ב-2009
קטגוריה:פולנים שנפטרו ב-2009
Le Magasin pittoresque

Le Magasin pittoresque (בעברית: החנות הציורית) היה מגזין שפורסם בצרפת שיצא לאור מ-1833 עד 1938 ומשרדו שכן בפריז. זה היה המגזין המאויר הראשון בצרפת.

==היסטוריה==
המגזין החל לצאת לאור ב-1833. מייסדו ועורכו היה . המגזין עוצב על פי . הוא התחיל כשבועון, אך מאוחר יותר הועברה תדירותו לדו-חודשי ולאחר מכן לחודשי. מטהו שכן בפריז. הנושאים שסוקרו במגזין כללו מינהל ציבורי, מדעי החברה, תכנון ערים, אדריכלות והנדסה אזרחית.

בשנת 1834 פרסם המגזין מאמר על הטורקי, שנוצר על ידי הממציא ההונגרי הברון וולפגנג פון קמפלן ונועד לשחק שחמט. המאמר היה הראשון שחשף את המכונה כזיוף.

==קישורים חיצוניים==
* 

==הערות שוליים==

קטגוריה:צרפת: כתבי עת
רווח תפעולי

רווח תפעולי הוא מונח בכלכלה המתאר את הרווח הנובע מהפעילות הרגילה והשוטפת של חברה או עסק, לפני ניכוי הוצאות המימון ומסים. הרווח התפעולי מהווה כלי חשוב להערכת הביצועים הכלכליים של חברה, כאשר הוא מוצג בדו"ח הרווח והפסד, דו"ח כספי המפרט את ההכנסות, הוצאות, ורווחים שונים במהלך תקופה מסוימת, כגון רבעון או שנה. הרווח התפעולי מושג על ידי הפחתת הוצאות התפעול מהרווח הגולמי, כאשר הרווח הגולמי מחושב מההכנסות לאחר ניכוי עלויות המכר.<ref name=":0"></ref><ref name=":1"></ref><ref name=":2"></ref>

== חשיבות הרווח התפעולי ==
לצד הרווח הגולמי והרווח הנקי, הרווח התפעולי הוא מרווח חשוב למעקב. הוא מספק אינדיקטור אמין למידת בריאה של החברה שלך ועד כמה רווחיות הפעילות היומיומית שלה. הסיבה לכך היא שזה מביא בחשבון אך ורק הכנסות והוצאות שהן חלק בלתי נפרד מהפעילות העסקית הרגילה.<ref name=":0" />רמת הרווח התפעולי יכולה להעיד על מידת הצלחת החברה בניהול הוצאותיה התפעוליות ביחס להכנסותיה. חברה עם רווח תפעולי גבוה מעידה לרוב על יכולת טובה ליצור רווח מהפעילות השוטפת שלה, מה שפותח אפשרויות להשקעה נוספת, חלוקת דיבידנדים לבעלי מניות וחיזוק החברה. בנוסף, הרווח התפעולי משמש כבסיס לחישוב שיעור הרווח התפעולי, מדד המאפשר השוואה בין חברות באותו ענף או תחום פעילות.<ref name=":1" /><ref name=":2" />

== הבדלים בין רווח תפעולי לסוגי רווחים אחרים ==
בעוד שהרווח התפעולי מתמקד בפעילות השוטפת של העסק, קיימים סוגי רווחים נוספים המחושבים בדוחות הכספיים של חברה, המספקים תמונה רחבה יותר של מצבה הכלכלי. לדוגמה, רווח גולמי, המתאר את הרווח ממכירות לפני ניכוי כל הוצאה, מלמד על יעילות המכירות ועלויות הייצור. רווח נקי, לעומת זאת, מחשב את כל ההוצאות וההכנסות, כולל מיסים והוצאות מימון, ומספק את התמונה הכללית ביותר של רווחיות החברה.

ההבדל העיקרי בין הרווח התפעולי לרווחים אחרים הוא במיקודו ובמדדים הספציפיים שהוא מתעלם מהם, כגון הוצאות מימון ומיסים, המתוארים בסוגי הרווח האחרים. הדבר מאפשר לניתוחים כלכליים להתמקד בביצועי הפעילות העיקרית של החברה, מה שהופך את הרווח התפעולי לכלי חיוני לניתוח פיננסי ותכנון אסטרטגי.<ref name=":0" /><ref name=":1" /><ref name=":2" />

== ראו גם ==
* רווח לפני ריבית, מיסים, פחת והפחתות
* מרווח תפעולי

== הערות שוליים ==

קטגוריה:כלכלה
הדיוויזיה ה-267 (ורמאכט)

הדיוויזיה ה-267 (בגרמנית: 267. Infanterie-Division), הייתה דיוויזיה של הוורמכאט במהלך מלחמת העולם השנייה. היא כונתה דיוויזיית 'ראש סוס' בגלל סמלה, היא השתתפה בפלישה לצרפת ב-1940, ובמבצע ברברוסה ב-1941. הדיוויזיה כותרה והושמדה ביולי 1944.

== היסטוריה ==
הדיוויזיה הוקמה ב-26 באוגוסט 1939 בהנובר. לאחר הגיוס היא הוצבה בקו זיגפריד על הגבול עם צרפת. היא נטלה חלק בפלישה לצרפת ב-1940, והתקדמה דרך בלגיה. ב-28 במאי 1940 חיילי הדיוויזיה ביצעו את הטבח באויניס; רגימנט הרגלים ה-487 השתמש באזרחים כמגנים אנושיים במהלך לחימה ליד הכפר אויניס בנור-פה דה קאלה, ואז ריכז וירה ב-80 אזרחים צרפתים מול בניין העירייה, כמו גם חיילים בריטים, צרפתים ומרוקאים שנתפסו. שהיו פצועים קשה מכדי לצעוד לעורף. <ref></ref> <ref></ref> התקרית היא אחת מכמה פשעי מלחמה שביצע הוורמאכט במהלך המערכה ב-1940.

מיולי 1940 עד מאי 1941, היא הייתה אחראית על השמירה על חלק מחוף התעלה האנגלית. ביוני 1941 היא נטלה חלק במבצע ברברוסה, כחלק מקבוצת ארמיות מרכז. היא נותרה חלק מקבוצת הארמיות הזו עד שהיא כותרה והושמדה ביולי 1944. זמן קצר לאחר מכן היא פורקה רשמית. <ref></ref>

== מפקדים ==

* ארנסט פסמן (26 באוגוסט 1939 - 1 ביוני 1941)
* פרידריך-קרל פון ואכטר (1 ביוני 1941 - 10 בנובמבר 1941)
* רוברט מרטינק (10 בנובמבר 1941 - 1 בינואר 1942)
* קרל פישר (1 בינואר 1942 - 24 בינואר 1942)
* פרידריך שטפן (24 בינואר 1942 - 26 בפברואר 1942)
* קרל פישר (26 בפברואר 1942 - 31 במרץ 1942)
* פרידריך שטפן (31 במרץ 1942 - 8 ביוני 1943)
* אוטו דרשר (8 ביוני 1943 - 13 באוגוסט 1944)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/267ID-R.htm הדיוויזיה ה-267] באתר lexikon-der-wehrmacht 

== הערות שוליים ==

267
צ'ארלס ג'נקינס

צ'ארלס למונט "צ'רלי" ג'נקינס (באנגלית: Charles Lamont "Charlie" Jenkins; נולד ב-7 בינואר 1934) הוא אתלט אמריקני בעבר. אלוף אולימפי (מלבורן 1956) בריצת 400 מטר ובריצת שליחים 4x400 מטר.

== ביוגרפיה ==
ג'נקינס נולד וגדל בניו יורק. הוא למד באוניברסיטת מסצ'וסטס אמהרסט והתאמן בהדרכתו של ג'מבו אליוט.

===1955===
באליפות ארצות הברית שנערכה בבולדר, קולרודו ביוני 1955 זכה במדליית זהב בריצת 400 מטר.

===1956===
====שיאן עולם====
בתחרות באולם קבע בריצת 500 יארד שיא עולם חדש.
====אלוף אולימפי====
באולימפיאדת מלבורן הוא זכה בשתי מדליות זהב, בריצת 400 מטר בתוצאה של 46.86 שניות, לפני קרל-פרידריך האס מגרמניה (47.12 שניות) וארדליון איגנטייב מברית המועצות ווויטו הלסטן מפינלנד שזכו בצוותא במדליית ארד בתוצאה של 47.15 שניות ובריצת שליחים 4x400 מטר ביחד עם טום קורטני, לו ג'ונס וג'סי משבורן בתוצאה של 3:04.7 דקות, לפני אוסטרליה (3:06.0 דקות) ובריטניה (3:07.1 דקות).

ב-1981 נפטר מאמנו אליוט וג'נקינס החליף אותו כמאמן באוניברסיטת וילאנובה.

== חיים אישיים ==
בדצמבר 1956 ג'נקינס התחתן עם פיליס רנדולף. בשנות ה-70 עבד במשרד החינוך האמריקאי. בנו צ'ארלס ג'נקינס ג'וניור זכה במדליית זהב אולימפית (ברצלונה 1992) בריצת שליחים 4x400 מטר, מה שהפך אותם לאב ובנו הראשונים בהיסטוריה האולימפית שזוכים במדליות זהב באותו מקצוע.

== תארים והישגים ==
במהלך הקריירה שלו זכה ג'נקינס 3 פעמים (1955, 1957 ו-1958) באליפות ארצות הברית באולם בריצת 600 יארד.

==קישורים חיצוניים==

קטגוריה:אתלטים אפרו-אמריקאים
קטגוריה:אצנים אמריקאים
קטגוריה:שיאני עולם באתלטיקה
קטגוריה:אלופים אולימפיים: ריצת 400 מטרים (גברים)
קטגוריה:אלופים אולימפיים: ריצת 4X400 מטרים (גברים)
קטגוריה:אתלטים באולימפיאדת מלבורן (1956)
קטגוריה:אלופים אולימפיים אמריקאים: אתלטיקה
לינדי רמיג'ינו

לינדי ג'ון רמיג'ינו (באנגלית: Lindy John Remigino; 3 ביוני 1931 - 11 ביולי 2018) היה אתלט אמריקני. אלוף אולימפי (הלסינקי 1952) בריצת 100 מטר ובריצת שליחים 4x100 מטר.

== ביוגרפיה ==
רמיג'ינו נולד וגדל בקווינס, ניו יורק. הוא למד במנהטן קולג'.

===1952===
====אלוף אולימפי====
באולימפיאדת הלסינקי הוא זכה בשתי מדליות זהב, בריצת 100 מטר בתוצאה של 10.79 שניות, לפני הרב מקנלי מ ג'מייקה (10.80 שניות) ומקדונלד ביילי מבריטניה (10.83 שניות), בשלב רבע הגמר הוא קבע תוצאה של 10.68 שניות. בריצת שליחים 4x100 מטר ביחד עם דין סמית', הריסון דילארד ואנדי סטנפילד בתוצאה של 40.1 שניות, לפני ברית המועצות (40.3 שניות) והונגריה (40.5 שניות).

== שיאים אישיים ==
* ריצת 100 מטר: 10.4 שניות (1952)
* ריצת 200 מטר: 21.1 שניות (1951)

==קישורים חיצוניים==

== הערות שוליים ==

קטגוריה:אצנים אמריקאים
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 4X100 מטרים (גברים)
קטגוריה:אתלטים באולימפיאדת הלסינקי (1952)
קטגוריה:אלופים אולימפיים אמריקאים: אתלטיקה
Love Sensuality Devotion: The Remix Collection

Love Sensuality Devotion: The Remix Collection הוא אלבום הרמיקס הראשון של הפרויקט המוזיקלי הגרמני אניגמה.<ref name=":0"></ref> הוא פורסם ב-8 באוקטובר 2001 בהוצאת חברת התקליטים וירג'ין רקורדס.<ref name=":0" /> האלבום, יחד עם Love Sensuality Devotion: The Greatest Hits נחשבים לסגירת הפרק הראשון של מיכאל קרצו באניגמה.<ref></ref>

כל הרמיקסים באלבום נלקחו מסינגלים שיצאו בעבר. כולם הופקו על ידי מיכאל קרצו ואוגדו לאלבום זה.<ref name=":0" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי רמיקס מ-2001
קטגוריה:אלבומי אניגמה
קטגוריה:אלבומי רמיקס באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
אנדי סטנפילד

אנדרו ויליאם סטנפילד (באנגלית: Andrew William Stanfield; 29 בדצמבר 1927 – 15 ביוני 1985) היה אתלט אמריקני. אלוף אולימפי (הלסינקי 1952), סגן אלוף אולימפי (מלבורן 1956) ושיאן עולם (1951–1956) בריצת 200 מטר ואלוף אולימפי (הלסינקי 1952) בריצת שליחים 4x100 מטר. בנוסף, אלוף ארצות הברית (1951) בקפיצה לרוחק.

== ביוגרפיה ==
סטנפילד נולד בוושינגטון די. סי. ועבר כילד עם משפחתו לג'רזי סיטי. הוא התאמן בהדרכתו של ג'וני גיבסון 

===1949 ===
====אלוף ארצות הברית====
באליפות ארצות הברית שנערכה בפרזנו, קליפורניה ביוני 1949 זכה בשתי מדליות זהב, בריצת 100 מטר בתוצאה של 10.3 שניות ובריצת 200 מטר בתוצאה של 20.4 שניות בעזרת רוח גבית לא חוקית.

===1950 ===
באליפות ארצות הברית באולם שנערכה ביוני 1950 זכה במדליית זהב בריצת 60 מטר.

===1951 ===
בתחרות שנערכה בפילדלפיה ב-26 במאי 1951 זכה בדתי מדתיות זהב, בריצת 200 מטר בשיא עולם חדש של 20.6 שניות ובקפיצה לרוחק בשיא אישי חדש של 7.85 מטר. באליפות ארצות הברית שנערכה בברקלי, קליפורניה ביוני אותה שנה זכה במדליית זהב בקפיצה לרוחק.

===1952===
====אלוף אולימפי====
במבחנים האמריקאיים לאולימפיאדת הלסינקי הוא קבע בריצת 200 מטר שיא עולם חדש של 20.6 שניות. במשחקים האולימפיים עצמם הוא זכה בשתי מדליות זהב, בריצת 200 מטר בשיא אולימפי חדש של 20.81 שניות (20.7 שניות), לפני חבריו לנבחרת ארצות הברית ת'ן בייקר (20.97 שניות, 20.8 שניות) וג'ים גתרס (21.08 שניות, 20.8 שניות) ובריצת שליחים 4x100 מטר ביחד עם דין סמית', הריסון דילארד ולינדי רמיג'ינו בתוצאה של 40.1 שניות, לפני ברית המועצות (40.3 שניות) והונגריה (40.5 שניות).

===1953===
באליפות ארצות הברית שנערכה בדייטון, אוהיו ביוני 1953 זכה בפעם השלישית במדליית זהב בריצת 200 מטר בתוצאה של 21.2 שניות.

===1956===
====סגן אלוף אולימפי====
באולימפיאדת מלבורן הוא זכה במדליית כסף בריצת 200 מטר בתוצאה של 20.97 שניות, אחרי בובי ג'ו מורו שהשווה את שיא העולם - 20.75 שניות ולפני ת'ן בייקר (21.05 שניות), שלושתם מארצות הברית ולא הצליח להגן על תוארו.

== שיאים אישיים ==
* ריצת 100 מטר: 10.3 שניות (1949)
* ריצת 200 מטר: 20.6 שניות (1951), שיא עולם בעבר

==קישורים חיצוניים==

קטגוריה:אתלטים אפרו-אמריקאים
קטגוריה:אצנים אמריקאים
קטגוריה:שיאני עולם באתלטיקה
קטגוריה:אלופים אולימפיים: ריצת 200 מטרים (גברים)
קטגוריה:אלופים אולימפיים: ריצת 4X100 מטרים (גברים)
קטגוריה:אתלטים באולימפיאדת הלסינקי (1952)
קטגוריה:אתלטים באולימפיאדת מלבורן (1956)
קטגוריה:אלופים אולימפיים אמריקאים: אתלטיקה
סמסון קיטור

סמסון קיטור (באנגלית: Samson Kitur; 25 בפברואר 1966 – 25 באפריל 2003) היה אתלט קנייתי, זוכה מדליית ארד אולימפית (ברצלונה 1992), זוכה מדליית ארד באליפות עולם (שטוטגרט 1993), סגן אלוף עולם באולם (סביליה 1991), אלוף אפריקה (קהיר 1990), סגן אלוף חבר העמים הבריטי (אוקלנד 1990) ופעמיים אלוף משחקי אפריקה (קהיר 1991 והארארה 1995) בריצת 400 מטר, וסגן אלוף עולם (שטוטגרט 1993) ואלוף חבר העמים הבריטי (אוקלנד 1990) בריצת שליחים 4x400 מטר.

== ביוגרפיה ==
=== 1990 ===
==== אלוף חבר העמים הבריטי ====
במשחקי חבר העמים הבריטי שנערכו בינואר-פברואר באוקלנד שבניו זילנד זכה במדליית זהב בריצת שליחים 4x400 מטר בשיא משחקים חדש של 3:02.48 דקות. בנוסף, זכה במדליית כסף בריצת 400 מטר בתוצאה של 44.88 שניות.
==== אלוף אפריקה ====
באליפות אפריקה שנערכה באוקטובר בקהיר שבמצרים זכה במדליית זהב בריצת 400 מטר בתוצאה של 45.15 שניות.

=== 1991 ===
==== סגן אלוף עולם באולם ====
באליפות העולם באולם שנערכה במרץ בסביליה שבספרד זכה במדליית כסף בריצת 400 מטר בשיא אישי חדש של 46.21 שניות.
==== אלוף משחקי אפריקה ====
במשחקי אפריקה שנערכו בספטמבר בקהיר זכה במדליית זהב בריצת 400 מטר בתוצאה של 45.40 שניות.

=== 1992 ===
==== מדליית ארד אולימפית ====
באולימפיאדת ברצלונה שנערכה באוגוסט זכה במדליית ארד בריצת 400 מטר בתוצאה של 44.24 שניות, אחרי קווינסי ווטס (43.50 שניות) וסטיב לואיס (44.21 שניות), שניהם מארצות הברית. בשלב חצי הגמר קבע שיא קניה חדש של 44.18 שניות. בנוסף, סיים במקום שמיני בריצת שליחים 4x400 מטר, לאחר שנבחרתו לא סיימה את שלב הגמר.

=== 1993 ===
==== סגן אלוף עולם ====
באליפות העולם שנערכה באוגוסט בשטוטגרט שבגרמניה זכה במדליית ארד בריצת 400 מטר בתוצאה של 44.54 שניות, אחרי מייקל ג'ונסון (43.65 שניות) ובוץ' ריינולדס (44.13 שניות), שניהם מארצות הברית. בנוסף, זכה במדליית כסף בריצת שליחים 4x400 מטר בתוצאה של 2:59.82 דקות.

=== 1995 ===
==== אלוף משחקי אפריקה ====
במשחקי אפריקה שנערכו בספטמבר בהארארה שבזימבבואה זכה במדליית זהב בריצת 400 מטר בתוצאה של 44.36 שניות.

=== 1996 ===
באולימפיאדת אטלנטה שנערכה ביולי סיים במקום תשיעי בריצת 400 מטר בתוצאה של 45.17 שניות. בנוסף, סיים במקום שמיני בריצת שליחים 4x400 מטר, לאחר שנבחרתו לא הופיעה לשלב הגמר.

== חיים אישיים ==
בשנת 2003, בהיותו רק בן 37, הוא נפטר בפתאומיות ממחלה לא ידועה בביתו בכפר. שניים מבין אחיו, סימון קיטור ודויד קיטור, אף הם אתלטים בינלאומיים מצטיינים.

== שיאים אישיים ==
=== אצטדיון ===
* ריצת 400 מטר: 44.18 שניות (1992), שיא קניה

=== אולם ===
* ריצת 400 מטר: 46.21 שניות (1991)

==קישורים חיצוניים==

קטגוריה:אצנים
קטגוריה:אתלטים קנייתים
קטגוריה:אתלטים באולימפיאדת ברצלונה (1992)
קטגוריה:אתלטים באולימפיאדת אטלנטה (1996)
קטגוריה:זוכי מדליית ארד אולימפית: אתלטיקה
קטגוריה:קנייתים שנולדו ב-1966
קטגוריה:קנייתים שנפטרו ב-2003
Voyageur

Voyageur (בעברית: נוֹסֵעַ) הוא אלבום האולפן החמישי של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו,<ref name=":0"></ref> שיצא לאור ב-8 בספטמבר 2003 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית.<ref name=":0" /> מתוך האלבום יצאו שלושה סינגלים בסך הכול.<ref name=":0" />

Voyageur נחשב לאלבום החדשני ביותר של אניגמה, בשל השינויים הדרסטיים בסוגות המוזיקליות המאפיינות אותו, בהשוואה לארבעת האלבומים הקודמים. חלילי השאקוהאצ'י המזוהים עם הפרויקט, מזמורים גרגוריאניים ומזמורים שבטיים שנמצאו בעבר כמעט ולא הופיעו ב-Voyageur. במקום זאת, רוב השירים שנמצאו בו היו יותר פופיים, כמו "Voyageur", "", "" ו-"Look of Today"; האחרון שבהם משלב את הפזמון של "The Look of Love" מאת ABC.<ref name=":0" />

קרצו תיאר את הסוגה של האלבום בתור . רק סימנים בודדים מעבודות קודמות נשמרו.

== רקע והרכב ==
Voyageur הופץ בפורמטים של תקליטורים וקלטות, בעוד שעטיפות התקליטור (שנוצרו בידי יוהאן זמברסקי) מחלוקות לשתי גרסאות:
* גרסה רגילה עם תוספות של אלבום תצלומים (שיכול להיות קשה יותר בהשוואה למהדורת "חבילה מיוחדת");
* מהדורת "חבילה מיוחדת" עם עטיפה שקופה וציור מודפס בחלקו הפנימי של המארז ועל התקליטור עצמו. זאת, בנוסף לחוברת בצורת טבעת מונחת מתחת לתקליטור.

במאי 2018, האלבום הופץ מחדש כחלק מסדרת ההוצאה המחודשת של The Colors of Enigma, הכוללת את כל שאר אלבומי האולפן של אניגמה.<ref></ref>

== רשימת רצועות ==

== קרדיטים ==
אלא אם כן צוין אחרת, המידע מותאם מהערות האלבום.<ref name=":0" />
* רות'-אן בויל – שירה ראשית 
* אנדרו דונלדס – שירה ראשית 
* מיכאל קרצו – שירה ראשית , הסדרים, הנדסה, הפקה 
* סנדרה קרצו – שירה נשית
* ינס גאד – הסדרים, הנדסה, גיטרות
* יוהאן זמברסקי – עטיפה

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!רוסיה (NFPF)<ref></ref>
|זהב
|10,000*
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:אלבומי 2003
קטגוריה:אלבומי אניגמה
קטגוריה:אלבומים באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
קטגוריה:אלבומי חברת כריזמה רקורדס
15 Years After

(בעברית: 15 שָׁנִים אַחֲרֵי) הוא מארז תקליטורים של הפרויקט המוזיקלי הגרמני אניגמה.<ref name=":2"></ref> המארז כולל את חמשת אלבומי האולפן הראשונים של אניגמה, (1990), (1993), (1996), (2000) ו- (2003) ואת "Hello and Welcome" בתור רצועת בונוס.<ref name=":2" /> בנוסף לכך, כולל המארז גם שני אלבומי וידאו (2001) ו- (2003).<ref name=":2" />

== רקע ==
המארז יצא לציון חמש-עשרה שנות פעילות מאז יציאת הסינגל הראשון של אניגמה, "".<ref></ref> עטיפת האלבום נוצרה בהשראת "הגבירה עם ההרמין"; ציור משנת 1490 של לאונרדו דה וינצ'י. האריזה והצילום של הקופסאות נוצרו על ידי דירק רודולף, בעוד העטיפות והעיצובים המקוריים נוצרו בידי יוהאן זמברסקי, מעצב ותיק של אניגמה.<ref name=":2" /> במקור, המארז נמכר ב-128 אירו, וזה עורר סערה בקרב מעריצי הפרויקט, כיוון שהדיסקים לא עברו חידוש, בניגוד ל-Love Sensuality Devotion: The Greatest Hits. סינגל חדש, "Hello and Welcome" (מהאלבום השישי שלא יצא A Posteriori) ותקליטור בשם The Dusted Variations זכו גם הם לתגובות מעורבות מהמעריצים, שהטילו ספק ביציאת האלבום.<ref name=":0"></ref>

בנוסף, הווידאו קליפ של "Out from the Deep", שירד מ-Remember the Future עדיין נעדר בהוצאה המחודשת הזו, ועל אף שהמארז היה בגודל תקליט 12 אינץ', היה מעט מידע על ההיסטוריה של הפרויקט בחוברת, מלבד קרדיטים והודעה לעיתונות בפנים.<ref name=":3"></ref> מאוחר יותר, מחיר המארז ירד ל-92.99 אירו וב-30 בנובמבר 2005, המפיק והיוצר של אניגמה, מיכאל קרצו ביקר באופן אישי במפעל EMI באודן, הולנד כדי לחתום על אלף עותקים של המארז. על אלף העותקים החתומים היו ראשי התיבות של קרצו ("אם. סי.") חתומים בטוש בצבע כסף. בעוד עותקים חתומים של האלבומים של אניגמה נחשבים לנדירים ביותר, הגרסה החתומה של המארז עדיין הייתה זמינה לרכישה באתר Amazon.de חצי שנה לאחר יציאתו. כמו כן, בתוך המארז היה קוד שאפשר לרוכשים להוריד את הקליפים של "Voyageur" ו-"Boum-Boum" על ידי הקלדתם באזור מסוים באתר הרשמי של אניגמה.<ref name=":3" />

== רשימת רצועות ==
האלבום כולל את כל הרצועות והשירים הנכללים בחמשת האלבומים הבאים:
* – אלבום הבכורה של אניגמה משנת 1990.
* – אלבום האולפן השני של אניגמה משנת 1993.
* – אלבום האולפן השלישי של אניגמה משנת 1996.
* – אלבום האולפן הרביעי של אניגמה משנת 2000.
* – אלבום האולפן החמישי של אניגמה משנת 2003.
בנוסף לכך, נכלל השיר "Hello and Welcome",<ref name=":0" /> ושני אלבומי הווידאו (2001) ו- (2003).<ref name=":3" />

== קישורים חיצוניים ==

== הערות שוליים ==

קטגוריה:אלבומי אוסף מ-2005
קטגוריה:אלבומי אניגמה
קטגוריה:אלבומי אוסף באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
פיטר קורנליוס (מוזיקאי)

פיטר קורנליוס (באנגלית: Peter Cornelius; נולד ב-29 בינואר 1951 בווינה, אוסטריה) הוא זמר-יוצר אוסטרי מסוגת אוסטרופופ , גיטריסט וחבר לשעבר באניגמה.<ref></ref>

== דיסקוגרפיה ==
=== אלבומי אולפן ===

== קישורים חיצוניים ==
* 

== הערות שוליים ==

קטגוריה:נגנים אוסטרים
קטגוריה:זמרים אוסטרים
קטגוריה:זמרים-יוצרים אוסטרים
קטגוריה:מוזיקאים אוסטרים
קטגוריה:חברי אניגמה (פרויקט מוזיקלי)
קטגוריה:גיטריסטים
קטגוריה:אוסטרים שנולדו ב-1951
ביאטריס צ'בט

ביאטריס צ'בט (באנגלית: Beatrice Chebet; נולדה ב-5 במרץ 2000) היא אתלטית קנייתית, סגנית אלופת עולם (יוג'ין 2022), אלופת אפריקה (סנט פייר 2022) ואלופת חבר העמים הבריטי (ברמינגהאם 2022) בריצת 5000 מטר, האלופה האולימפית (פריז, 2024) בריצת 5000 מטר. שיאנית העולם בריצת 10,000 מטר.

== ביוגרפיה ==
צ'בט נולדה בקניה לפרנסיס ולליליאן קירוי.

=== 2018 ===
==== אלופת עולם עד גיל 20 ====
באליפות העולם עד גיל 20 שנערכה ביולי בטמפרה שבפינלנד זכתה במדליית זהב בריצת 5000 מטר בשיא אישי חדש של 15:30.77 דקות.

=== 2019 ===
==== אלופת אפריקה עד גיל 20 ====
באליפות אפריקה עד גיל 20 שנערכה באפריל באביג'אן שבחוף השנהב זכתה במדליית זהב בריצת 5000 מטר בתוצאה של 16:02.66 דקות.

=== 2022 ===
באליפות העולם באולם שנערכה במרץ בבלגרד שבסרביה סיימה במקום עשירי בריצת 3000 מטר בתוצאה של 8:47.50 דקות.

==== אלופת אפריקה ====
באליפות אפריקה שנערכה ביוני בסנט פייר שבמאוריציוס זכתב במדליית זהב בריצת 500 מטר בתוצאה של 15:00.82 דקות.

==== סגנית אלופת עולם ====
באליפות העולם שנערכה ביולי ביוג'ין שבאורגון, ארצות הברית, זכתה במדליית כסף בריצת 5000 מטר בתוצאה של 14:46.75 דקות, אחרי גודאף צגאי (14:46.29 דקות) ולפני דוויט סיום (14:47.36 דקות), שתיהן מאתיופיה.

==== אלופת חבר העמים הבריטי ====
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכתה במדליית זהב בריצת 5000 מטר בתוצאה של 14:38.21 דקות.

=== 2023 ===
==== מדליית ארד באליפות עולם ====
באליפות העולם שנערכה באוגוסט בבודפשט שבהונגריה זכתה במדליית ארד בריצת 5000 מטר בתוצאה של 14:54.33 דקות, אחרי בת ארצה פיית' קיפייגון (14:53.88 דקות) וסיפאן חסן מהולנד (14:54.11 דקות).

=== 2024 ===
==== מדליית זהב באולימפיאדת פריז ====

באולימפיאדת פריז 2024, הגיעה למקום הראשון בריצת 5000 מטר בזמן של 14:28.56 והקדימה את סיפאן חסן מהולנד (14:30.61).

== שיאים אישיים ==
=== אצטדיון ===
* ריצת 1500 מטר: 4:06.09 דקות (2023)
* ריצת 3000 מטר: 8:24.05 דקות (2023)
* ריצת 5000 מטר: 14:05.92 דקות (2023)
* ריצת 10000 מטר: 28:54.14 דקות (2024), שיא עולם

=== אולם ===
* ריצת 3000 מטר: 8:37.06 דקות (2021)

== קישורים חיצוניים ==

== הערות שוליים ==

קטגוריה:אתלטיות קנייתיות
קטגוריה:רצות למרחקים בינוניים
קטגוריה:רצות למרחקים ארוכים
קטגוריה:רצות 1500 מטר
קטגוריה:רצות 3000 מטר
קטגוריה:רצות 5000 מטר
קטגוריה:שיאני עולם באתלטיקה
קטגוריה:אלופות אולימפיות: ריצת 5,000 מטרים
קטגוריה:אלופות אולימפיות: ריצת 10,000 מטרים
קטגוריה:אלופות אולימפיות מקניה
קטגוריה:אתלטיות באולימפיאדת פריז (2024)
קטגוריה:ילידות 2000
ינס גאד

ינס גאד (באנגלית: Jens Gad) הוא מפיק מוזיקלי, פזמונאי וגיטריסט גרמני להורים דנים.<ref></ref> הוא החל לעסוק במוזיקה מגיל צעיר.<ref></ref>

== רקע וקריירה ==
גאד מפיק מוזיקה עבור אמנים רבים (סנדרה קרצו / סנדרה גמבינו) ובעבר היה שותף להפקה של הפרויקט המוזיקלי, אניגמה. בעבר הוא הוציא אלבומים בשם "אובססיה אניגמטית", "ינס גאד מציג" על עבודתו האינסטרומנטלית החדשה, וגם בשם "אכילאה", על המוזיקה החדשה שלו המושפעת מהעולם הכוללת זמרות שונות בכל אלבום, שרות בשפות שונות.<ref></ref>

הוא עובד מאולפן ההקלטות שלו 007 בעיר אבלון באי קטלינה, מול חופי לוס אנג'לס.<ref></ref> ינס הוא אחיו הבכור של טובי גאד.

בשנת 2019, גאד השתתף בקטלוג Visual Collaborative Polaris למגזר הקריאייטיב, הוא התראיין לצד אנשים כמו; רמי ווהן-ריצ'רדס, באהיה שהאב ואיבון סנגודי.<ref></ref>

בשנת 2019 ינס עבד עם סנדרה גמבינו על אלבום הבכורה שלה Shades of Love.<ref></ref>

== דיסקוגרפיה ==
=== אלבומים ===

== קישורים חיצוניים ==
* 

== הערות שוליים ==

קטגוריה:גיטריסטים
קטגוריה:חברי אניגמה (פרויקט מוזיקלי)
קטגוריה:מהגרים מגרמניה לארצות הברית
קטגוריה:מפיקים מוזיקליים גרמנים
קטגוריה:מוזיקאים גרמנים
קטגוריה:גרמנים שנולדו ב-1966
רות'-אן בויל

רות'-אן בויל (באנגלית: Ruth-Ann Boyle; נולדה ב-26 באפריל 1970) היא זמרת אנגלייה.<ref></ref> יחד עם המפיקים טים קלט ורובין טיילור-פירת', הקימה את הלהקה הבריטית אוליב .<ref></ref> הסינגל של הלהקה "You're Not Alone" הגיע למקום הראשון במצעד הסינגלים הבריטי עם יציאתו השנייה ב-1997.<ref></ref>

ב-1999 היא ביצעה קטעי שירה ברצועות "Gravity of Love" ו-"Silence Must Be Heard" באלבום האולפן הרביעי של אניגמה, The Screen Behind the Mirror;<ref></ref> הראשון מביניהם יצא גם כסינגל וזכה להצלחה בין-לאומית.<ref></ref> היא גם ביצעה קטעי שירה נוספים באלבום האולפן החמישי של הפרויקט, Voyageur משנת 2003.<ref></ref>

אלבום הסולו הראשון שלה , שהופק על ידי מיכאל קרצו מאניגמה, היה זמין להורדה דיגיטלית דרך חנות האייטונס רק ב-2007,<ref></ref> תוך ציטוט של חוסר תמיכה ותיאום פרויקטים הדרושים להפקת עותקים פיזיים של האלבום.

== דיסקוגרפיה ==

== קישורים חיצוניים ==

== הערות שוליים ==

קטגוריה:חברי אניגמה (פרויקט מוזיקלי)
קטגוריה:זמרות פופ בריטיות
קטגוריה:מוזיקאיות אנגליות
קטגוריה:בריטיות שנולדו ב-1970
אנדרו דונלדס

אנדרו דונלדס (באנגלית: Andru Donalds; נולד ב-16 בנובמבר 1974) הוא מוזיקאי וזמר ג'מייקני, שהיה חלק מהפרויקט המוזיקלי הגרמני אניגמה.<ref name=":0"></ref> בשנת 1994 הוציא את הלהיט הבין-לאומי "Mishale" שנכנס לעשיריות הפותחות בקנדה ובניו זילנד.<ref></ref><ref></ref> הוא דורג במקום ה-38 במצעד הבילבורד הוט 100.

== ביוגרפיה ==
אנדרו דונלדס נולד בקינגסטון, ג'מייקה. הסגנון המוזיקלי שלו נע בין פופ, רוק אנד רול, לרגאיי ובלדות.<ref name=":1"></ref>

ההשפעות שלו כוללות את בוב מארלי, בלאק אוהורו , הביטלס, מייקל ג'קסון ופרינס.<ref name=":1" />

== קריירה ==
לאחר שעזב את בית הספר, נסע דונלדס לאנגליה, הולנד וניו יורק, כדי לפתח את יכולותיו המוזיקליות כזמר-יוצר. הוא פגש את המפיק והמלחין אריק פוסטר וייט , שעבד עם מוזיקאים כדוגמת פרנק סינטרה, ויטני יוסטון, חוליו איגלסיאס, בקסטריט בויז ובויזון.<ref name=":0" /> יחד הם הפיקו את אלבום הבכורה Andru Donalds, כשהסינגל "Mishale" זכה להצלחה ברחבי העולם.<ref></ref>

אלבומו השני של דונלדס Damned If I Don't יצא בשנת 1997. השיר "Somebody's Baby" שימש לפסקול הסרט זוכה האוסקר "סיפורו של ויל האנטינג" (1997).<ref></ref>

בשנת 1999 הצטרף דונלדס לפרויקט המוזיקלי הגרמני אניגמה של המפיק המוזיקלי הרומני-גרמני מיכאל קרצו והיה הסולן בארבעה אלבומי אולפן שיצאו במסגרת הפרויקט. קרצו שיתף איתו פעולה גם באלבומי הסולו שלו, Snowin' Under My Skin ו-Let's Talk About It. סינגל מתוך , "All Out of Love" הגיע למעמד פלטינה.<ref></ref>

אנדרו גם היה שותף לכתיבה ושירה ב-"Distorted Love" ו-"Je t'aime Till My Dying Day" מתוך אלבום האולפן השביעי של אניגמה, (2008).<ref></ref>

דונלדס גם כתב שיר לסנדרה, אשתו לשעבר של קרצו: "The Way I Am", הסינגל המוביל מתוך אלבום האולפן השמיני שלה The Art of Love שיצא ב-2007.<ref></ref>

== דיסקוגרפיה ==

== קישורים חיצוניים ==
* 

== הערות שוליים ==

קטגוריה:חברי אניגמה (פרויקט מוזיקלי)
קטגוריה:זמרים ג'מייקנים
קטגוריה:זמרי רגאיי
קטגוריה:מוזיקאים ג'מייקנים
קטגוריה:ילידי 1974
ג'ייקוב קרופ

ג'ייקוב קרופ (באנגלית: Jacob Krop; נולד ב-4 ביוני 2001) הוא אתלט קנייתי, סגן אלוף עולם (יוג'ין 2022) בריצת 5000 מטר.

== ביוגרפיה ==
קרופ נולד בקניה.

=== 2019 ===
==== סגן אלוף אפריקה עד גיל 20 ====
באליפות אפריקה עד גיל 20 שנערכה באפריל באביג'אן שבחוף השנהב זכה במדליית כסף בריצת 5000 מטר בתוצאה של 13:14.44 דקות.

באליפות העולם שנערכה באוקטובר בדוחה שבקטר סיים במקום שישי בריצת 5000 מטר בשיא אישי חדש של 13:03.08 דקות.

=== 2022 ===
באליפות העולם באולם שנערכה במרץ בבלגרד שבסרביה סיים במקום חמישי בריצת 3000 מטר בתוצאה של 7:43.26 דקות.

==== סגן אלוף עולם ====
באליפות העולם שנערכה ביולי ביוג'ין שבאורגון, ארצות הברית, זכה במדליית כסף בריצת 5000 מטר בתוצאה של 13:09.98	דקות, אחרי יקוב אינגבריגטסן מנורווגיה (13:09.24 דקות) ולפני אוסקר צ'לימו מאוגנדה (13:10.20 דקות).

==== מדליית ארד במשחקי חבר העמים הבריטי ====
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה במדליית ארד בריצת 5000 מטר בתוצאה של 13:08.48 דקות.

=== 2023 ===
==== מדליית ארד באליפות עולם ====
באליפות העולם שנערכה באוגוסט בבודפשט שבהונגריה זכה במדליית ארד בריצת 5000 מטר בתוצאה של 13:12.28 דקות, אחרי יקוב אינגבריגטסן (13:11.30 דקות) ומוחמד כתיר מספרד (13:11.44 דקות).

== שיאים אישיים ==
=== אצטדיון ===
* ריצת 3000 מטר: 7:30.07 דקות (2021)
* ריצת 5000 מטר: 12:45.71 דקות (2022)

=== אולם ===
* ריצת 3000 מטר: 7:31.35 דקות (2021)

== קישורים חיצוניים ==

קטגוריה:אתלטים קנייתים
קטגוריה:רצים למרחקים בינוניים
קטגוריה:רצים למרחקים ארוכים
קטגוריה:רצי 3000 מטר
קטגוריה:רצי 5000 מטר
קטגוריה:ילידי 2001
ליתיום פוספיד

ליתיום פוספיד היא תרכובת אי-אורגנית המורכבת מליתיום וזרחן, שהנוסחה הכימית שלה היא <chem>Li3P</chem>.<ref></ref><ref></ref>

== סינתזה ==
ניתן לחמם זרחן לבן וליתיום בנוכחות גז ארגון:<ref></ref>

<chem>12Li + P4->4Li3P</chem>

כמו כן, ניתן לבצע תגובה של מונוליתיום פוספיד וליתיום:

<chem>LiP + 2Li->Li3P</chem>

== תכונות פיזיקליות ==
ליתיום פוספיד יוצר גבישים חומים-אדומים הקסאגונליים, קבוצה מרחבית P6<sub>3</sub>/mmc,<ref></ref> ופרמטרי תא: a = 0.4264 ננומטר, c = 0.7579 ננומטר, Z = 2.<ref></ref><ref></ref>

== תכונות כימיות ==
התרכובת יכולה להגיב עם מים כדי לשחרר פוספין:<ref></ref>

<chem>LiP3 + 3H2O ->3LiOH + PH3</chem>

== יישומים ==
התרכובת מוצעת לשימוש כאלקטרוליט פוטנציאלי עבור התקני מצב מוצק.<ref></ref>

==קישורים חיצוניים==

== הערות שוליים ==

קטגוריה:ליתיום: תרכובות
קטגוריה:זרחן: תרכובות
קונסטנטינוס ציקליטירס

קונסטנטינוס "קוסטאס" ציקליטירס (ביוונית: Κωνσταντίνος "Κώστας" Τσικλητήρας; 30 באוקטובר 1888 – 10 בפברואר 1913) היה אתלט יווני, אלוף אולימפי (סטוקהולם 1912) בקפיצה לרוחק מהמקום, וסגן אלוף אולימפי (לונדון 1908) בקפיצה לגובה מהמקום. מחזיק בארבע מדליות אולימפיות: אחת מזהב, שתיים מכסף ואחת מארד.

== ביוגרפיה ==
ציקליטירס נולד בפילוס, ובשנת 1905 עבר לאתונה על-מנת ללמוד רפואה. הוא שיחק כדורגל בפנאתינאיקוס, והיה השוער הראשון של המועדון.

=== 1908 ===
==== סגן אלוף אולימפי בקפיצה לרוחק מהמקום ובקפיצה לגובה מהמקום ====
באולימפיאדת לונדון שנערכה ביולי זכה במדליית כסף בקפיצה לרוחק מהמקום בתוצאה של 3.235 מטר, אחרי ריי יורי (3.33 מטר) ולפני מרטין שרידן (3.23 מטר), שניהם מארצות הברית. הוא זכה במדליית כסף גם בקפיצה לגובה מהמקום בתוצאה של 1.55 מטר, יחד עם ג'ון בילר מארצות הברית ואחרי ריי יורי (1.57 מטר).

=== 1912 ===
==== אלוף אולימפי בקפיצה לרוחק מהמקום ומדליית ארד בקפיצה לגובה מהמקום ====
באולימפיאדת סטוקהולם שנערכה ביולי בסטוקהולם שבשוודיה זכה במדליית זהב בקפיצה לרוחק מהמקום בתוצאה של 3.37 מטר, לפני האחים האמריקאים פלאט (3.36 מטר) ובן (3.28 מטר) אדמס. בנוסף, זכה במדליית ארד בקפיצה לגובה מהמקום בתוצאה של 1.55 מטר, אחרי האחים אדמס (פלאט עם 1.63 מטר ובן עם 1.60 מטר).

== מותו ==
הקריירה של ציקליטירס הסתיימה בשנת 1913, כאשר התנדב להילחם במלחמות הבלקן.

הוא חלה בדלקת קרום המוח, וב-10 בפברואר 1913 מת באתונה בגיל 24.

== קישורים חיצוניים ==

קטגוריה:קופצים לרוחק
קטגוריה:קופצים לגובה
קטגוריה:אתלטים יוונים
קטגוריה:אתלטים באולימפיאדת לונדון (1908)
קטגוריה:אתלטים באולימפיאדת סטוקהולם (1912)
קטגוריה:אלופים אולימפיים מיוון
קטגוריה:אלופים אולימפיים: אתלטיקה
קטגוריה:זוכי מדליית כסף אולימפית: אתלטיקה
קטגוריה:זוכי מדליית ארד אולימפית: אתלטיקה
קטגוריה:כדורגלנים יוונים
קטגוריה:שוערי כדורגל יוונים
קטגוריה:כדורגלני פנאתינאיקוס
קטגוריה:נפטרים מדלקת קרום המוח
קטגוריה:יוונים שנולדו ב-1888
קטגוריה:יוונים שנפטרו ב-1913
Solid State Ionics

Solid State Ionics הוא כתב עת מדעי חודשי המפורסם על ידי אלסוויר, אשר הוקם בשנת 1980. כתב העת מכסה את כל ההיבטים של דיפוזיה והובלת מסה במוצקים, עם התמקדות מיוחדת בפגמים במוצקים, אינטרקלציה, קורוזיה, חמצון, סינטור והובלת יונים.

לכתב העת יש תדירות פרסום לא סדירה, עם הוצאה אחת או שתיים בחודש, עם הליכי התייעצות נוספים; כל מהדורה עשויה להיות גיליון אחד, מספר גליונות או כרך אחד. העורך הראשי הוא יואכים מאייר (מכון מקס פלנק לחקר מצב מוצק).

לפי Journal Citation Reports, לכתב העת יש אימפקט פקטור לשנת 2020 של 3.785.<ref name="WoS"></ref>

== קישורים חיצוניים ==
* 

== הערות שוליים ==

קטגוריה:כתבי עת מדעיים
יוהה טיאיינן

יוהה טיאיינן (בפינית: Juha Tiainen; 5 בדצמבר 1955 – 27 באפריל 2003) היה אתלט פיני, אלוף אולימפי (לוס אנג'לס 1984) ביידוי פטיש.

== ביוגרפיה ==
טיאיינן נולד באוקוניימי שבפינלנד.

=== 1982 ===
באליפות אירופה שנערכה באתונה, יוון בספטמבר סיים במקום 12 ביידוי פטיש בתוצאה של 72.12 מטר.

=== 1983 ===
באליפות העולם שנערכה בהלסינקי, פינלנד באוגוסט סיים במקום תשיעי ביידוי פטיש בתוצאה של 75.60 מטר.

=== 1984 ===
==== אלוף אולימפי ====
באולימפיאדת לוס אנג'לס שנערכה באוגוסט זכה במדליית זהב ביידוי פטיש בתוצאה של 78.08 מטר, לפני קרל-הנס רים (77.98 מטר) וקלאוס פלוגהאוס (76.68 מטר), שניהם מגרמניה המערבית.

=== 1986 ===
באליפות אירופה שנערכה בשטוטגרט, גרמניה המערבית באוגוסט סיים במקום 18 ביידוי פטיש בתוצאה של 71.16 מטר.

=== 1987 ===
באליפות העולם שנערכה ברומא, איטליה באוגוסט-ספטמבר סיים במקום 13 ביידוי פטיש בתוצאה של 75.10 מטר.

=== 1988 ===
באולימפיאדת סיאול שנערכה בספטמבר סיים במקום 16 ביידוי פטיש בתוצאה של 73.74 מטר.

=== 1990 ===
באליפות אירופה שנערכה בספליט, יוגוסלביה באוגוסט סיים במקום תשיעי ביידוי פטיש בתוצאה של 73.70 מטר.

== מותו ==
ב-27 באפריל 2003, בגיל 47, מת טיאיינן בלאפנראנטה, פינלנד מדלקת ריאות.

== קישורים חיצוניים ==

== הערות שוליים ==

קטגוריה:אתלטים פינים
קטגוריה:מיידי פטיש
קטגוריה:אתלטים באולימפיאדת לוס אנג'לס (1984)
קטגוריה:אתלטיות באולימפיאדת סיאול (1988)
קטגוריה:אלופים אולימפיים מפינלנד
קטגוריה:אלופים אולימפיים: יידוי פטיש (גברים)
קטגוריה:פינים שנולדו ב-1955
קטגוריה:פינים שנפטרו ב-2003
קטגוריה:פולנים שנפטרו ב-2009
משחק מציאות מדומה

המציאות המדומה של אוקולוס ריפט והבקרים של ההתקן בעודו משחק במשחק מציאות מדומה]]
משחק מציאות מדומה, המכונים גם משחק VR הוא סוג של משחק וידאו בו השחקן משחק בסביבה וירטואליות באופן המטשטש את הגבול שבין העולם האמיתי לעולם הווירטואלי. על מנת לשחק במשחקים הללו השחקנים משתמשים במשקפי מציאות מדומה עם תצוגה סטריאוסקופית ובבקרי משחק אשר באמצעותם הם מסוגלים לחקור את עולמות המשחק ולקיים אינטראקציה עם עולם המשחק.

== היסטוריה ==
שחקן משחק במשחק מציאות מדומה במכונת המציאות המדומה של [[Virtuality אשר פותחה בשנת 1991]]
הפיתוח של טכנולוגיית המציאות המדומה החל במהלך סוף שנות ה-60, כאשר מפתחים חלוצים כמו איבן סאתרלנד ובוב ספרול היו הראשונים לפתח חומרה ותוכנה של מציאות מדומה. פיתוחים מוקדמים, כמו VPL DataGlove וה-Power Glove של נינטנדו<ref></ref> היו מהניסיונות הראשונים לפתח חומרת מציאות מדומה לשוק הפרטי אך באותה העת טכנולוגיית המציאות המדומה הייתה יקרה במיוחד עבור מרבית הצרכנים. ההתעניינות בטכנולוגיית מציאות מדומה גברה באופן ניכר במהלך שנות ה-90, בין היתר בעקבות סרטים כמו "איש הדשא" וחידושים כמו קונסולת המשחקים Virtual Boy של נינטנדו<ref name="FastCompany Virtual Boy"></ref> ומשקפי המציאות המדומה של חברת סגה Sega VR אשר לבסוף לא יצאו לשווקים.<ref></ref> עם זאת, העלויות הגבוהות באותה העת והמגבלות הטכניות של התקופה היו מהגורמים העיקריים לכך שלא היה אימוץ נרחב של הטכנולוגיה במהלך שנות ה-90.

במהלך העשור השני של המאה ה-21 חומרת המציאות המדומה בשוק הפרטי הפכה מוזלת בהרבה מהעשורים הקודמים.<ref name="vr hardware survey 2017"></ref>. כמו כן, במהלך העשור השני של המאה ה-21 חלה התעניינות מחודשת ניכרת במשחקי המציאות המדומה בעקבות היציאה לשווקים של משקפי המציאות המדומה אוקולוס ריפט אשר פותחו במקור על ידי היזם פאלמר לאקי ובהמשך החברה שלו נרכשה על ידי פייסבוק בסכום של כשני מיליארד דולר.<ref>[https://arstechnica.com/gaming/2014/03/facebook-purchases-vr-headset-maker-oculus-for-2-billion/ Facebook purchases VR headset maker Oculus for $2 billion] Ars Technica, March 25, 2014</ref> בעקבות העניין הגובר בטכנולוגיה ובמשחקי מציאות מדומה סוני פיתחה ה-PlayStation VR וחברת Valve פתחה את ה-HTC Vive. בנוסף לכך בשנים הבאות יצאו גם מוצרי מציאות מדומה בעלויות נמוכות בהרבה כמו ה-Google Cardboard ו-Samsung Gear VR.

בעקבות ההשקה של האוקולוס ריפט והעניין המחודש בטכנולוגיית המציאות המדומה מפתחים רבים החלו ליצור מגוון רחב של משחקי מציאות מדומה בז'אנרים שונים, בהם משחקי סימולציה שונים וכמו גם משחקי הרפתקאות ופעולה שונים. אחד ממשחקי המציאות המדומה הפופולריים ביותר שפותחו, ואשר יצא לשווקים בשנת 2020, היה המשחק "Half-Life: Alyx", אשר פותח על ידי חברת Valve.<ref></ref><ref></ref><ref></ref><ref></ref>

ההשקה של האפל ויז'ן פרו ב-2 בפברואר 2024 מבטיחה גם היא לחולל מהפכה נוספת בתחום משחקי המציאות המדומה.

== ראו גם ==
* ערכים על משחקי מציאות מדומה
* מציאות מדומה

==הערות שוליים==

*
קטגוריה:פלטפורמות משחקי וידאו
ג'ורג' סיילינג

ג'ורג' סיילינג (באנגלית: George Saling; 27 ביולי 1909 – 15 באפריל 1933) היה אתלט אמריקאי, אלוף אולימפי (לוס אנג'לס 1932) בריצת 110 מטר משוכות.

== ביוגרפיה ==
סיילינג נולד בממפיס, מיזורי, ארצות הברית, ובגיל שלושה חודשים עבר יחד עם משפחתו לקורידון שבאיווה, ארצות הברית.

=== 1932 ===
==== אלוף אולימפי ====
באולימיפאדת לוס אנג'לס שנערכה באוגוסט זכה במדליית זהב בריצת 110 מטר משוכות בתוצאה של 14.6 שניות, לפני בן ארצו פרסי בירד (14.7 שניות) ודון פינלי מהממלכה המאוחדת (14.8 שניות). במקצה חצי הגמר השווה את שיא העולם שעמד על 14.4 שניות.

== מותו ==
ב-15 באפריל 1933, בגיל 23, כחצי שנה לאחר זכייתו במשחקים האולימפיים, נהרג סיילינג בתאונת דרכים במיזורי.

== קישורים חיצוניים ==

קטגוריה:אצנים אמריקאים
קטגוריה:רצי משוכות
קטגוריה:אלופים אולימפיים: ריצת 110 מטרים משוכות (גברים)
קטגוריה:אתלטים באולימפיאדת לוס אנג'לס (1932)
קטגוריה:הרוגי תאונות דרכים בארצות הברית
קטגוריה:אמריקאים שנולדו ב-1909
קטגוריה:אמריקאים שנפטרו ב-1933
יאנוש קוסוצ'ינסקי

יאנוש טדאוש קוסוצ'ינסקי (בפולנית: Janusz Tadeusz Kusociński; 15 בינואר 1907 – 21 ביוני 1940) היה אתלט פולני, אלוף אולימפי (לוס אנג'לס 1932) בריצת 10,000 מטר וסגן אלוף אירופה (טורינו 1934) בריצת 5000 מטר.

== ביוגרפיה ==
קוסוצ'ינסקי נולד בוורשה, פולין. בשנת 1928 החל להתאמן באתלטיקה.

=== 1932 ===
==== אלוף אולימפי ====
באולימפיאדת לוס אנג'לס שנערכה ביולי זכה במדליית זהב בריצת 10,000 מטר בשיא אולימפי חדש של 30:11.4 דקות, לפני וולמארי איסו-הולו (30:12.6 דקות) ולאורי וירטאנן (30:35.0 דקות), שניהם מפינלנד.

=== 1934 ===
==== סגן אלוף אירופה ====
באליפות אירופה שנערכה בטורינו, איטליה בספטמבר זכה במדליית כסף בריצת 5000 מטר בתוצאה של 14:41.2 דקות, אחרי רוז'ה רושאר מצרפת (14:36.8 דקות) ולפני אילמארי סלמינן מפינלנד (14:43.6 דקות).

== מותו ==
קוסוצ'ינסקי התנדב לצבא פולין לאחר שפולין הותקפה על-ידי גרמניה, ונפצע פעמיים. במהלך הכיבוש הגרמני בפולין הוא עבד כמלצר, אך לקח חלק באופן סודי בתנועת ההתנגדות הפולנית. ב-26 במרץ 1940 הוא נעצר על-ידי הגסטפו במסגרת מבצע אה בה ונכלא. ב-21 ביוני, שלושה חודשים לאחר מכן, הוא הוצא להורג ליד הכפר פלמירי הסמוך לוורשה במסגרת טבח פלמירי.

== קישורים חיצוניים ==

== הערות שוליים ==

קטגוריה:אתלטים פולנים
קטגוריה:רצים למרחקים ארוכים
קטגוריה:אתלטים באולימפיאדת לוס אנג'לס (1932)
קטגוריה:אלופים אולימפיים: ריצת 10,000 מטרים
קטגוריה:רצי 5000 מטר
קטגוריה:מעוטרי צלב הגבורה
קטגוריה:אישים שהוצאו להורג במלחמת העולם השנייה
קטגוריה:פולנים שנולדו ב-1907
קטגוריה:פולנים שנפטרו ב-1940
הרב מקנלי

הרברט הנרי "הרב" מקנלי (באנגלית: Herbert Henry "Herb" McKenley; 10 ביולי 1922 – 26 בנובמבר 2007) היה אתלט ג'מייקני. אלוף אולימפי (הלסינקי 1952) בריצת שליחים 4x400 מטר, פעמיים ברציפות סגן אלוף אולימפי (לונדון 1948 והלסינקי 1952) ושיאן עולם (1948–1950) בריצת 400 מטר וסגן אלוף אולימפי (הלסינקי 1952) בריצת 100 מטר.

הוא האתלט היחיד שהשתתף בריצות ההגמר האולימפיות בכל 3 הריצות 100 מטר, 200 מטר ו-400 מטר.

== ביוגרפיה ==
מקנלי למד בארצות הברית באוניברסיטת אילינוי באורבנה-שמפיין.

===1945===
====אלוף ארצות הברית====
באליפות ארצות הברית שנערכה בניו יורק ביוני 1945 זכה במדליית זהב בריצת 400 מטר.

===1947===
באליפות ארצות הברית שנערכה בלינקולן, נברסקה ביוני 1947 זכה בפעם השנייה במדליית זהב בריצת 400 מטר.

===1948===
====שיאן עולם====
בתחרות שנערכה בברקלי קליפורניה ב-5 ביוני 1948 הוא השווה בריצת 400 מטר את שיא העולם בתוצאה של 46.0 שניות. חודש לאחר מכן, באליפות ארצות הברית שנערכה במילווקי, ויסקונסין ב-2 ביולי הוא זכה בפעם השלישית במדליית זהב בריצת 400 מטר בשיא עולם חדש של 45.9 שניות. שיא זה החזיק מעמד שנתיים ונשבר על ידי בן ארצו ג'ורג' רודן (45.8 שניות).
====סגן אלוף אולימפי====
חודש לאחר מכן, באולימפיאדת לונדון הוא זכה במדליית כסף בריצת 400 מטר בתוצאה של 46.4 שניות, אחרי בן ארצו ארתור וינט שקבע שיא אולימפי חדש של 46.2 שניות ולפני מל ויטפילד מארצות הברית (46.9 שניות) וסיים במקום רביעי בריצת 200 מטר בתוצאה של 21.3 שניות. נוסף לכך, הוא השתתף בריצת הגמר של ריצת שליחים 4x400 מטר אבל הרביעייה הג'מייקנית לא סיימה את הריצה מאחר שוינט מתח את השריר שלו. התוצאה שקבעה בשלב המוקדמות 3:14.0 דקות, הייתה מספיקה לה למדליית כסף .

===1951===
ב שנערכו בבואנוס איירס, ארגנטינה בשנת 1951 הוא זכה ב-3 מדליות ארד, בריצות ל-100 מטר (11.0 שניות), 200 מטר (21.5שניות) ול-400 מטר (48.2 שניות).

===1952===
====אלוף אולימפי====
באולימפיאדת הלסינקי הוא זכה ב-3 מדליות, 1 זהב ו-2 כסף. מדליית זהב בריצת שליחים 4x400 מטר ביחד עם ארתור וינט, לסלי לאינג וג'ורג' רודן בשיא עולם חדש של 3:04.04 דקות, לפני ארצות הברית (3:04.21 דקות) וגרמניה (3:06.78 דקות). מדליות כסף בריצת 100 מטר בתוצאה של בריצת 100 מטר בתוצאה של 10.80 שניות, אחרי לינדי רמיג'ינו מארצות הברית 10.79 שניות ולפני מקדונלד ביילי מבריטניה (10.83 שניות) ובריצת 400 מטר בתוצאה של 46.20 שניות, אחרי בן ארצו ג'ורג' רודן שקבע שיא אולימפי חדש של 46.09 שניות ולפני אולי מטסון מארצות הברית (46.94 שניות).

לאחר שפרש מהשתתפות בתחרויות, הוא החל לאמן את נבחרת האתלטיקה של ג'מייקה משנת 1954 ועד שנת 1973. האו שישמ כנשיא איגוד האתלטיקה של ג'מייקה.

==קישורים חיצוניים==

* 

== הערות שוליים ==

קטגוריה:אצנים ג'מייקנים
קטגוריה:שיאני עולם באתלטיקה
קטגוריה:אלופים אולימפיים: ריצת 4X400 מטרים (גברים)
קטגוריה:אתלטים באולימפיאדת לונדון (1948)
קטגוריה:אתלטים באולימפיאדת הלסינקי (1952)
ג'ורג' רודן

ג'ורג' וינסנט רודן (באנגלית: George Vincent Rhoden;
) היה אתלט אמריקאי ממוצא ג'מייקני. אלוף אולימפי (הלסינקי 1952) ושיאן עולם (1950–1955) בריצת 400 מטר ובריצת שליחים 4x400 מטר.

== ביוגרפיה ==
רודן נולד וגדל בקינגסטון. לאחר שבגר עבר להתגורר בסן פרנסיסקו, קליפורניה, ארצות הברית. הוא למד באוניברסיטת מורגן.

===1948===
באולימפיאדת לונדון הוא סיים במקום שביעי בריצת 400 מטר בתוצאה של 47.7 שניות. נוסף לכך, הוא השתתף בריצת הגמר של ריצת שליחים 4x400 מטר אבל הרביעייה הג'מייקנית לא סיימה את הריצה מאחר שארתור וינט האלוף האולימפי הטרי בריצת 400 מטר מתח את השריר שלו. התוצאה שקבעה בשלב המוקדמות 3:14.0 דקות, הייתה מספיקה לה למדליית כסף. הוא אמור היה להשתתף בשלב המוקדמות בריצת 100 מטר אבל לא התייצב לריצה.

===1949===
====אלוף ארצות הברית====
באליפות ארצות הברית שנערכה בפרזנו, קליפורניה ביוני 1949 זכה במדליית זהב בריצת 400 מטר.

===1950===
באליפות ארצות הברית שנערכה במרילנד ביוני 1950 זכה בפעם השנייה ברציפות במדליית זהב בריצת 400 מטר.

====שיאן עולם====
בתחרות שנערכה באסקילסטונה, שוודיה ב-2 באוגוסט אותה שנה הוא קבע בריצת 400 מטר שיא עולם חדש של 45.8 שניות, שיפור לשיא בן השנתיים של בן ארצו הרב מקנלי (45.9 שניות). שיא זה החזיק מעמד 5 שנים ונשבר על ידי לו ג'ונס מארצות הברית (45.4 שניות, 45.68 שניות).

===1951===
באליפות ארצות הברית שנערכה בברקלי, קליפורניה ביוני 1951 זכה בפעם השלישית ברציפות במדליית זהב בריצת 400 מטר.

===1952===
====אלוף אולימפי====
באולימפיאדת הלסינקי הוא זכה בשתי מדליות זהב, בריצת 400 מטר בשיא אולימפי חדש של 46.09 שניות, לפני בן ארצו הרב מקנלי (46.20 שניות) ואולי מטסון מארצות הברית (46.94 שניות) ובריצת שליחים 4x400 מטר ביחד עם ארתור וינט, לסלי לאינג והרב מקנלי בשיא עולם חדש של 3:04.04 דקות, לפני ארצות הברית (3:04.21 דקות) וגרמניה (3:06.78 דקות).

לאחר פטירתו, באוגוסט 2024, בגיל 97, אמר נשיא איגוד האתלטיקה בג'מייקה כי רודן היה מאבני היסוד של התפתחות מקצועות המסלול בג'מייקה, שהפכה למעצמה במקצועות אלו.

==קישורים חיצוניים==

==הערות שוליים==

קטגוריה:אצנים ג'מייקנים
קטגוריה:אצנים אמריקאים
קטגוריה:שיאני עולם באתלטיקה
קטגוריה:אלופים אולימפיים: ריצת 400 מטרים (גברים)
קטגוריה:אלופים אולימפיים: ריצת 4X400 מטרים (גברים)
קטגוריה:אתלטים באולימפיאדת לונדון (1948)
קטגוריה:אתלטים באולימפיאדת הלסינקי (1952)
קטגוריה:מהגרים לארצות הברית
קטגוריה:אמריקאים שנולדו ב-1926
קטגוריה:אמריקאים שנפטרו ב-2024
הג'נטלמנים (סדרת טלוויזיה)

הג'נטלמנים (באנגלית: The Gentlemen) היא סדרת פעולה בת שמונה פרקים, שנוצרה על ידי גאי ריצ'י עבור נטפליקס. הסדרה ממשיכה את סרטו של ריצ'י מ-2019, שנקרא אף הוא הג'נטלמנים. הסדרה עלתה לשידור ב-7 במרץ 2024.<ref></ref>

== תיאור הסדרה ==
בקריאת הצוואה של אביו המנוח, אדוארד הורנימן יורש במפתיע אחוזה של 15,000 דונם ואת התואר דוכס הלסטד, על אף שאינו הבן הבכור. הוא לומד שהקרקע שירש הפכה לחלק מאימפריה לגידול קנאביס בניהולה של סוזי גלאס. כעת, עליו לנווט בעולם של דמויות אקלקטיות ומסוכנות עם אג'נדות מרושעות, תוך ניסיון להגן על ביתו ולהישאר בחיים.

== שחקנים ודמויות ==
{| class="wikitable"
!שם השחקן
!שם הדמות
!תיאור
|-
|ת'יאו ג'יימס
|אדוארד הורנימן
|הדוכס ה-13 של הלסטד וקצין בצבא הממלכה המאוחדת
|-
|קאיה סקודלריו
|סוזן (סוזי) גלאס
|המנהלת בפועל של ארגון הפשע של אביה, בובי גלאס, בזמן שהוא בכלא
|-
|דניאל אינגס
|פרדריק (פרדי) הורנימן
|אחיו הבכור של אדוארד, לא אחראי ומכור לקוקאין
|-
|ג'ואלי ריצ'רדסון
|סברינה הורנימן
|הדוכסית של הלסטד, אימם של פרדי, אדוארד וצ'רלי
|-
|ג'אנקרלו אספוזיטו
|סטנלי ג'ונסטון
|מיליונר אמריקאי חובב יינות שרוצה לקנות את אחוזת הלסטד
|-
|ויני ג'ונס
|ג'פרי סיקומב
|שומר הקרקעות של אחוזת הלסטד
|-
|ריי וינסטון
|רוברט (בובי) גלאס
|אביה של סוזי, ראש ארגון הפשע
|}

== פרסים ומועמדויות ==
{| class="wikitable sortable"
!פרס
!שנה
!קטגוריה
!מועמד/ים
!תוצאה
!מקור
|-
!פרס ג'ות'הם לטלוויזיה
|4 ביוני 2024
|ההופעה הטובה ביותר בסדרה קומית
|קאיה סקודלריו
|
|<ref></ref>
|}

== קישורים חיצוניים ==

== הערות שוליים ==

2024 03
קטגוריה:נטפליקס: תוכניות וסדרות
ואדי אל-אחמר

ואדי אל-אחמר (בערבית: وادي الاحمر בתרגום לעברית: העמק האדום) הוא נחל אכזב המנקז את מי הגשמים היורדים ברכס הרי ארומה שבמזרח השומרון אל נהר הירדן.

== אטימולוגיה ==
שמו הערבי של הנחל - ואדי אל-אחמר - שמשמעותו בעברית היא: "העמק האדום", ניתן לו על שם האופי הגיאומורפולוגי של הנחל, שזורם למרגלותיהם של המורדות המזרחיים של הרי השומרון, העשויים בעיקר מסלעי גיר ודולומיט קשים ומתבלים לאדמת טרה רוסה בעלת גוון אדמדם. עקב מיעוט הצמחייה בספר המדבר, נשטפת האדמה אל עמקי הנחלים, כך שהמדרונות נשארים חשופים וסלעיים לעומת ערוצי הנחלים שהופכים לבעלי גוון אדום.<ref></ref>

== תוואי הנחל ==
ראשיתו של הנחל מדרום לכפר בית דג'ן שבמזרח השומרון. משם ממשיך הנחל במגמת דרום ואחר כך דרום-מזרח, מזרחית לגבעת ארנון ולכפר יאנון עד בקעת גיתית, שם פונה הנחל דרומה, וצפונית למעלה אפרים חוזר ופונה לדרום-מזרח בקניון קצר בסלע גיר. בחלקו התחתון של הנחל הוא מנקז את בקעת מכורה-גיתית אל עמק פצאל. ברוב מהלכו הנחל הינו אכזב, עד הגיעו לבתרונות החוואר, שם הוא ניזון ממי תהום גבוהים ומלוחים, המתנקזים אליו וממנו לירדן באזור כיכר הירדן.<ref>רשות הטבע והגנים, [https://deshe.org.il/wp-content/uploads/2019/01/פרלברג-ועמיתיו-2018-סקר-הירדן-הדרומי-מנחל-בזק-עד-ים-המלח.pdf הירדן הדרומי מנחל בזק עד ים המלח], עמ' 48.</ref>

אורכו של הנחל כ-20 ק"מ ומנקז שטח של 105 קמ"ר.

=== מעיינות ואתרים בעלי עניין ===
עין ג'היר הנובע בוואדי אל-אחמר. ברקע ניתן לראות את הר ה[[סרטבה מזדקר.]]
בתוואי הנחל שבקרבת הכפר יאנון נובע עין ג'היר, בו ישנה בריכה אליה מגיעים המים מצינור היוצא מניקבה הנמצאת מספר מטרים מצפון. במי המעיין נעשה שימוש על ידי החקלאים הפלסטינים באזור ששואבים ממימיו.

בקרבת עין ג'היר נמצא ביר א-דווא, וכן ח'רבת טאנא א-תחתא, שמוצע לזהותה עם תאנת שילה הנזכרת בספר יהושע לצד הכפר ינוח שאותו הוצע לזהות עם הכפר יאנון.

=== אירוס השומרון ===
אירוס השומרון בוואדי אל-אחמר
נחל אל-אחמר הוא מהמקומות הבודדים בהם פורח אירוס השומרון.

== הערות שוליים ==

קטגוריה:השומרון: נחלים
קטגוריה:השומרון: מעיינות
קטגוריה:בקעת הירדן: נחלים
הדיוויזיה ה-96 (ורמאכט)

הדיוויזיה ה-96 (בגרמנית: ) הייתה דיוויזיית חיל רגלים של הוורמאכט אשר לחמה במלחמת העולם השנייה.

== היסטוריה ==
הדיוויזיה הוקמה ב-25 בספטמבר 1939 בברגן כחלק מהגל החמישי (aufstellungswelle).

הדיוויזיה הייתה מצוידת בנשק צ'כי שנתפס ובשנת 1942 40-45% מחיילי הדיוויזיה היו פולנים.<ref></ref> 

מאוגוסט 1941 השתתפה הדיוויזיה ה-96 במבצע ברברוסה, תחת פיקוד הקורפוס הממונע ה-40 כחלק מהארמייה השנייה. הדיוויזיה הייתה מעורבת בקרבות במהלך המצור על לנינגרד כחלק מהארמייה ה-16.

בתחילת 1944, דיוויזיית הרגלים ה-96 הועברה מצפון רוסיה ונפרסה במערב אוקראינה.  הדיוויזיה ה-96 כותרה במספר דיוויזיות רובאים וטנקים סובייטיות בכיס קמנץ-פודולסקי. 

לאחר נסיגה מוצלחת, היה צורך לרענן את הדיוויזיה שכמעט והושמדה. הדיוויזיה בילתה את שארית 1944 בבסקידים.

במהלך השלב האחרון של מלחמת העולם השנייה, דיוויזיית הרגלים ה-96 נפרסה בהונגריה, סלובניה ואוסטריה מינואר 1945 עד מאי 1945. 

מאוחר יותר היא נכנעה לכוחות ארצות הברית בתום המלחמה, אך חלק מיחידות הדיוויזיה הועברו לידי הצבא האדום.

== מפקדים ==

* ארווין פירוב (29 בספטמבר 1939 - 1 באוגוסט 1940)
* וולף שדה (1 באוגוסט 1940 - 10 באפריל 1942)
* יואכים פרייהר פון שלייניץ (10 באפריל 1942 - 6 באוקטובר 1942)
* פרדיננד נלדכן (10 באוקטובר 1942 - ?? מרץ 1943)
* רודולף נואק (?? מרץ 1943) (סגן)
* הגנרל פרדיננד נולדכן (?? מרץ 1943 - 1 במאי 1943)
* אוברסט גוטפריד וובר (1 במאי 1943 - 31 במאי 1943) (סגן)
* פרדיננד נלדכן (31 במאי 1943 - 28 ביולי 1943)
* ריכרד וירץ (28 ביולי 1943 - 30 בנובמבר 1943)
* יוהאן אלברכט פון בליכר (1 בדצמבר 1943 - ?? ינואר 1944) (סגן)
* ריכרד וירץ (?? ינואר 1944 - 3 במרץ 1943)
* אדולף פישר (3 במרץ 1944 - 10 באפריל 1944) (סגן)
* ריכרד וירץ (10 באפריל 1944 - 7 בספטמבר 1943)
* ורנר דורקינג (7 בספטמבר 1944 - 11 בספטמבר 1944)
* קובולט (12 בספטמבר 1944 - 10 בנובמבר 1944) (סגן)
* ריכרד וירץ (10 בספטמבר 1944 - 1 בדצמבר 1944)
* הרמן הרנדורף (1 בדצמבר 1944 - 8 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/96ID.htm הדיוויזיה ה-96] באתר lexikon-der-wehrmacht 

== הערות שוליים ==

96